ದೇವರನ್ನೇ ಸಿಎಂ ಮಾಡಿದ್ರೂ ಎಲ್ಲರಿಗೂ ಉದ್ಯೋಗ ಕೊಡಲು ಸಾಧ್ಯವಿಲ್ಲಗೋವಾ ಸಿಎಂ ಗೋವಾ: ಸ್ವಯಂಪೂರ್ಣ ಮಿತ್ರ ಹೆಸರಿನ ಯೋಜನೆ ಉದ್ಘಾಟನೆಯ ವಿಡಿಯೋ ಕಾನ್ಫರೆನ್ಸ್ನಲ್ಲಿ ಗೋವಾ ಮುಖ್ಯಮಂತ್ರಿ ಪ್ರಮೋದ್ ಸಾವಂತ್ ಕಾರ್ಯಕ್ರಮವನ್ನುದ್ದೇಶಿಸಿ ಮಾತನಾಡುವಾಗ.. ನಾಳೆ ದೇವರೇ ಮುಖ್ಯಮಂತ್ರಿಯಾದರೂ ಎಲ್ಲ ಆಕಾಂಕ್ಷಿಗಳಿಗೂ ಉದ್ಯೋಗ ನೀಡಲು ಸಾಧ್ಯವಿಲ್ಲ ಎಂದು ಹೇಳಿಕೆ ನೀಡಿದ್ದಾರೆ. ಸ್ವಯಂಪೂರ್ಣ ಯೋಜನೆ ಮೂಲಕ ರಾಜ್ಯದ ಗ್ರಾಮೀಣ ಪ್ರದೇಶಗಳಲ್ಲಿ ಸ್ಥಳೀಯ ಯೋಜನೆಗಳ ಮೂಲಕ ಗ್ರಾಮೀಣ ಜನರಿಗೆ ಉದ್ಯೋಗ ಕಲ್ಪಿಸಲು ಗೋವಾ ಸರ್ಕಾರ ಮುಂದಾಗಿದೆ. ಉದ್ಯೋಗ ಇಲ್ಲದ ಕುಟುಂಬಗಳೂ ಸಹ ತಿಂಗಳಿಗೆ 8,000 ದಿಂದ 10,000 ಆದಾಯ ಬರುವಂತಾಗಬೇಕು, ಗೋವಾದಲ್ಲಿ ಹಲವು ಉದ್ಯೋಗಗಳಿವೆ. ಈ ಉದ್ಯೋಗಗಳು ಹೊರಗಿನವರ ಪಾಲಾಗುತ್ತಿವೆ. ನಮ್ಮ ಸ್ವಯಂಪೂರ್ಣ ಮಿತ್ರ ಯೋಜನೆ ಸಣ್ಣ ಸಣ್ಣ ಕೆಲಸಗಳನ್ನು ಒಟ್ಟುಗೂಡಿಸಿ ಗ್ರಾಮೀಣ ಪ್ರದೇಶದ ನಿರುದ್ಯೋಗಿಗಳಿಗೆ ಉದ್ಯೋಗ ನೀಡಲಿದೆ ಎಂದಿದ್ದಾರೆ. ಗೋವಾದಲ್ಲಿ ನಿರುದ್ಯೋಗದ ಸರಾಸರಿ 15.4 ಪರ್ಸೆಂಟ್ಗೆ ಏರಿಕೆಯಾಗಿದ್ದು ಈ ಬಗ್ಗೆ ಮುಖ್ಯಮಂತ್ರಿ ಪ್ರಮೋದ್ ಸಾವಂತ್ ಕಳವಳ ವ್ಯಕ್ತಪಡಿಸಿದ್ದಾರೆ.